
Serviciul buget-contabilitate, salarizare, resurse umane
Nr. 5433 din 21.05.2025 



Raport de specialitate



             Luând act de proiectul de hotărâre inițiat de Primarul Municipiului Marghita, privind modificarea condițiilor specifice pentru ocuparea postului  director al Serviciului Public de Alimentare cu Apă, Canalizare și Salubrizare Marghita.
Având în vedere, încetarea începând cu luna mai 2025 a contractului individual de muncă al domnului Papai Iosif, având funcția de director al Serviciului Public de Alimentare cu Apă, Canalizare și Salubrizare Marghita, numit prin Dispoziția primarului nr. 554 din 06.09.2021, în urma concursului din 23.08.2021 prin care a fost declarat ,, admis”, iar prin Dispoziția primarului nr. 693 din 28.10.2024 s-a dispus exercitarea cu caracter temporar a  funcției pe o perioadă de 6 luni și ținând seama de Hotărârea Consiliului Local al Municipiului Marghita nr.67 din 09.12.2008 privind înființarea Serviciului Public de Alimentare cu Apă, Canalizare și Salubrizare ca serviciu public de interes local cu personalitate juridică ce funcționează sub autoritatea Consiliului Local Marghita, se impune organizarea unui concurs pentru ocuparea funcției vacante de director al Serviciului Public de Alimentare cu Apă, Canalizare și Salubrizare Marghita.
Având în vedere că la concursul pentru ocuparea funcției de director al Serviciului Public de Alimentare cu Apă, Canalizare și Salubrizare Marghita, din data de 06.05.2026 
( proba scrisă), au fost depus doar două dosare, iar  la concurs s-a prezentat doar un candidat, candidat care nu a reușit să obțină punctajul necesar pentru a fi admis, 
            Consider întemeiată  modificarea art.2, alin. (3) din regulamentul privind aprobarea procedurilor și criteriilor pentru organizarea concursului pentru ocuparea funcției contractuale vacante de director al Serviciului Public de Alimentare cu Apă, Canalizare și Salubrizare Marghita, aprobat prin Hotărârea Consiliului Local al Municipiului Marghita nr.42 din 25.03.2025, prin renunțarea la condiția de vechime în funcția de conducere, pentru a putea da posibilitatea mai multor candidați să participe la concurs, după cum urmează:

,,Art.2 
(3) Condițiile specifice pentru ocuparea postului vacant de director al Serviciului Public de Alimentare cu Apă, Canalizare și Salubrizare Marghita sunt:
[bookmark: _Hlk130909941][bookmark: _Hlk130909478]                       a) studii universitare de licență absolvite cu diplomă de licență sau echivalentă, în unul  dintre următoarele domenii de licenţă:  
-Ramura de ştiinţă : Științe economice, 
                                Științe juridice,
                                Științe inginerești;
                       b) Vechime minimă în specialitatea studiilor: 5 ani;
           c) studii de masterat în domeniul stiințelor economice, juridice sau inginerești  organizate într-o instituție de învățământ superior acreditată.”


Stabilirea unor condiții de vechime în funcție de conducere, nu este reglementată legal pentru ocuparea funcțiilor contractuale de conducere. 
Astfel, potrivit prevederilor art.1, art.2 alin.(1) lit.a), art.3 alin.(2) din Hotărârea nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea  carierei personalului contractual din sectorul bugetar plătit din fonduri publice, este necesar a se aproba prin hotarare a consiliului local procedurile și criteriile pentru organizarea concursului pentru ocuparea funcției contractuale vacante de director al Serviciului Public de Alimentare cu Apă, Canalizare și Salubrizare Marghita.

